Държавен вестник, бр. 62, 2015 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  62
ако друга група или колегия, включително 
колегия за преструктуриране по чл. 120 и 121, 
изпълнява функциите и задачите по ал. 2 – 4 
и изпълнява условията и процедурите по този 
член и по чл. 123, като в този случай под 
европейска колегия за преструктуриране по 
смисъла на този закон се счита тази друга 
група или колегия. В този случай се изисква 
и съгласието на членовете на другата група 
или колегия.
Обмен на информация
Чл. 123. (1) При спазване на изисквани-
ята на чл. 116 БНБ, съответно Комисията, 
предоставя при поискване на другите органи 
за преструктуриране и другите компетентни 
органи цялата информация, необходима за 
изпълнението на техните задачи във връзка 
с възстановяване и преструктуриране на ин-
ституции и субекти от техните групи.
(2) Когато е орган за преструктуриране 
на ниво група, БНБ, съответно Комисията, 
координира обмена на цялата относима инфор-
мация между органите за преструктуриране, 
включително предоставя своевременно на 
другите органи за преструктуриране цялата 
необходима информация с цел да улесни 
изпълнението на задачите по чл. 120, ал. 3, 
т. 2 – 8.
(3) Българската народна банка, съответно 
Комисията, предоставя информация, полу-
чена от орган за преструктуриране на трета 
държава, само след изричното съгласие на 
този орган.
(4) Българската народна банка и Комисията 
обменят информация с Министерството на 
финансите, когато информацията засяга реше-
ние или въпрос, който изисква уведомяване, 
одобрение или съгласие на министерството 
или може да има последствия за публичните 
финанси.
Преструктуриране на група с участие на дъ-
щерно дружество от Република България
Чл. 124. (1) Когато реши, че институция, 
лицензирана в Република България, или ус-
тановено в Република България дружество 
по чл. 1, ал. 1, т. 3 – 5, които са дъщерни 
предприятия на група, отговарят на условията 
за преструктуриране, органът за преструк-
туриране по чл. 2 или по чл. 3 съобщава 
незабавно на органа за преструктуриране на 
ниво група, на консолидиращия надзорен 
орган и на органите, участващи в колегията 
за преструктуриране на групата, следната 
информация:
1. решението, че институцията или дру-
жеството по чл. 1, ал. 1, т. 3 – 5 отговаря на 
условията за преструктуриране;
2. действията по преструктуриране или 
такива, водещи до откриване на производство 
по несъстоятелност, които органът за пре-
структуриране по чл. 2, съответно по чл. 3, 
смята за целесъобразни за тази институция 
или дружество по чл. 1, ал. 1, т. 3 – 5.
(2) Органът за преструктуриране по чл. 2 
или по чл. 3 може да предприеме действията 
по ал. 1, когато:
1. органът за преструктуриране на ниво 
група прецени след консултация с другите 
членове на колегията за преструктуриране, 
че действията по преструктуриране или 
процедурите няма вероятност да доведат до 
изпълнение на условията за преструктурира-
не спрямо лице от групата в друга държава 
членка, или
2. в рамките на 24 часа от получаване на 
уведомлението по ал. 1 от органа за преструк-
туриране на ниво група той не е извършил 
преценка по т. 1.
(3) Срокът по ал. 2, т. 2 може да бъде 
удължен със съгласието на органа за пре-
структуриране по чл. 2 или по чл. 3.
(4) Когато не са изпълнени условията по 
ал. 2, по предложение на органа за преструк-
туриране на ниво група се приема схема за 
преструктуриране на групата под формата 
на съвместно решение на този орган, органа 
за преструктуриране по чл. 2 или по чл. 3 и 
органите за преструктуриране спрямо дъщер-
ните дружества, включени в схемата.
(5) Органът за преструктуриране по чл. 2 
или по чл. 3 може да поиска от ЕБО съдей-
ствие за постигане на съвместното решение 
по ал. 4 в съответствие с чл. 31, буква „в“ от 
Регламент (ЕС) № 1093/2010.
(6) Когато органът за преструктуриране 
по чл. 2, съответно по чл. 3, не е съгласен с 
предложената от органа за преструктуриране 
на ниво група схема за преструктуриране 
на групата, както и когато има намерение 
да се отклони от нея или смята, че в инте-
рес на финансовата стабилност трябва да 
предприемат по отношение на институция 
или дружество по чл. 1, ал. 1, т. 3 – 5 са-
мостоятелни действия по преструктуриране 
или процедури, различни от предложените 
в схемата, той излага подробно основанията 
за несъгласието си или за отклоняването от 
схемата пред органа за преструктуриране на 
ниво група и другите органи за преструктури-
ране, обхванати от схемата, и ги информира 
за действията или мерките, които ще пред-
приеме. При излагането на основанията за 
несъгласието си органът за преструктуриране 
по чл. 2, съответно по чл. 3, взема предвид 
плана за преструктуриране, потенциалното 
въздействие върху финансовата стабилност 
в съответните държави членки, както и по-
тенциалните последици от самостоятелните 
действия или мерки за други части от групата.
(7) Съвместното решение по ал. 4, както и 
решението по ал. 6 на органа за преструкту-
риране по чл. 2 или по чл. 3 е окончателно.